Margit Katrine Strand

Margit Katrine Strand (født 22. januar 1978) er en norsk tidligere friidrettsutøver som representerte IL Skarphedin fra Bø og Oslo-klubben Tjalve. Hun er utdannet jurist, og gift med tidligere norsk rekordholder på 400 m hekk, Atle McAdam.

Margit Katrine var i en årrekke en av Norges  beste utøvere på sprint - og hekkdistansene. Allerede som 15-åring slo hun gjennom nasjonalt som en allsidig ungdomsutøver, og utviklet seg etter hvert til å bli en meget god junior- og seniorutøver i øvelsene sprint, hekk, lengde og mangekamp. 

Margit Katrine Strand har 10 NM-gull. Ett av disse er fra NM-mangekamp for junior i 1997.  Totalt har hun i junior- og seniorsammenheng tatt 36 NM-medaljer på på 400 meter, 400 meter hekk, stav, lengde og stafett i perioden 1995 til 2007. Første juniormedalje tok hun i 1995, første seniormedalje i 1996 – den siste i 2007.

Margit Katrine Strand har 8 individuelle medaljer fra Junior-NM. Første medalje tok på i 1995 med en sølvmedalje på 400 m hekk.  Hun ble NM-vinner for junior i Mangekamp i 1997, og kan dessuten vise til en bronsemedalje på 400 m hekk i Nordisk landskamp, Mikkeli, Finland.

Margit Katrine Strand har 13 medaljer fra Ungdoms-NM, hvorav 6 gull.  Hun var deltaker i Ungdoms-OL i 1995 (Bath, England) på 400 m og i lengde. Hun deltok i Universiaden i Sør-Korea i 2003 i øvelsene 400 m hekk. For IK Tjalve har hun vært med på å vinne Holmenkollstafetten tre ganger, samt tatt sølvmedalje to  ganger. Hun har representert Norge i en rekke landskamper i øvelsene 400 m, 400 m hekk, 4x100 m stafett og 4x400 stafett.  Margit  Katrine var kaptein på det norske landslaget i Bratislava, Slovakia, i 2004. Hun har representert Norge fire ganger i Europa-Cup i friidrett, og med en 2.-plass i 2003 på 400 m hekk som beste resultat.

Medaljer i norske mesterskap for seniorer

Referanser 

Norske sprintere
Norske hekkeløpere
Norske lengdehoppere
Norske stavhoppere
Norgesmestere i friidrett
Friidrettsutøvere for IK Tjalve